**OPĆINA KALNIK**

**VODIČ KROZ PRORAČUN**

**OPĆINE KALNIK ZA 2020. GODINU**

**I. UVODNA RIJEČ**

Vodič kroz proračun je sažetak Proračuna Općine Kalnik za 2020. godinu s najvažnijim smjernicama razvoja općine, koji u osnovnim crtama pojašnjava planirane projekte i aktivnosti u 2020. godini.

Cilj je vodiča na jednostavan način upoznati građane s osnovnim pojmovima iz područja financija lokalne samouprave, sadržajem proračuna, raspoloživim izvorima financiranja i prijedlogom ključnih programa, projekata i aktivnosti koji se planiraju financirati iz tih izvora u srednjoročnom razdoblju.

**II. OPĆENITO O PRORAČUNU I NJEGOVOM SADRŽAJU**

***1.ŠTO JE PRORAČUN?***

• Proračun je jedan od najvažnijih dokumenata koji se donosi na razini jedinica lokalne samouprave.

• Proračun je akt kojim se procjenjuju prihodi i primitci te utvrđuju rashodi i izdaci jedinice lokalne samouprave za proračunsku godinu.

• Sadrži i projekciju prihoda i primitaka te rashoda i izdataka za dvije godine unaprijed.

• Propis kojim su regulirana sva pitanja vezana uz proračun je Zakon o proračunu (Narodne novine 87/08, 136/12, 15/15).

Postoje **načela proračuna** kojih se moraju pridržavati svi koji sastavljaju proračune a to su:

* **Načelo uravnoteženosti** – znači da prihodi trebaju biti jednaki rashodima te da se smije koristiti samo onoliko sredstava koliko ih se može prikupiti;
* **Načelo jedne godine** – prihodi i rashodi se planiraju za jednu proračunsku, odnosno kalendarsku godinu;
* **Načelo jedinstva i točnosti** - svi proračunski prihodi moraju biti prikazani u samom proračunu, a rashodi se moraju trošiti na način i u iznosima kako je proračunom planirano;
* **Načelo univerzalnosti** – prihodi i primici služe za podmirenje svih rashoda i izdataka, osim ako zakonima i odlukama nije drugačije propisano (za financiranje određenih rashoda i izdataka koriste se namjenski prihodi i primici)
* **Načelo specifikacije** - svi prihodi moraju biti raspoređeni po ekonomskoj klasifikaciji i iskazani prema izvorima, a rashodi prema proračunskim klasifikacijama te moraju biti uravnoteženi s prihodima;
* **Načelo transparentnosti** – znači da proračun i svi uz njega vezani dokumenti trebaju biti dostupni javnosti, odnosno objavljeni u „Službenom glasniku Koprivničko-križevačke županije“;
* **Načelo dobrog financijskog upravljanja** - proračunska se sredstva moraju koristiti ekonomično, učinkovito i djelotvorno.

Proračun se može mijenjati tijekom proračunske godine Izmjenama i dopunama proračuna, koje također donosi Općinsko vijeće.

Ukoliko se tijekom proračunske godine povećaju prihodi i/ili izdaci, a smanje prihodi i/ili primici zbog nastalih novih obveza za Proračun ili promjena gospodarskih kretanja, općinski načelnik može obustaviti izvršenje pojedinih rashoda i/ili izdataka.

Proračun Općine Kalnik se objavljuje u „Službenom glasniku Koprivničko-križevačke županije“ te na stranicama same Općine.

***2. KAKO SE DONOSI PRORAČUN?***

• Proračun donosi predstavničko tijelo jedinice lokalne samouprave – Općinsko vijeće.

• Proračun se prema Zakonu o proračunu mora donijeti najkasnije do konca tekuće godine za iduću godinu prema prijedlogu kojeg utvrđuje općinski načelnik i dostavlja predstavničkom tijelu.

• Ako se proračun ne donese u roku, slijedi:

* Privremeno financiranje,
* Raspuštanje Općinskog vijeća,
* Prijevremeni izbori za Općinsko vijeće i općinskog načelnika.

***3. SADRŽAJ PRORAČUNA***



* *OPĆI DIO* = Račun prihoda i rashoda i Račun financiranja, što predstavlja strukturu prihoda i primitaka te rashoda i izdataka po vrstama
* *POSEBNI DIO* = sastoji se od plana rashoda i izdataka koji se financiraju iskazani,raspoređeni po organizacijskoj klasifikaciji u programe koji se sastoje od aktivnosti i projekata. Rashodi i izdaci su prikazani prema:
  + ekonomskoj klasifikaciji - prema ekonomskoj namjeni;
  + organizacijskoj klasifikaciji – definiranjem programa, aktivnosti i projekata;
  + funkcijskoj klasifikaciji – klasifikacija rashoda prema njihovoj namjeni;
  + lokacijskoj klasifikaciji – prema klasifikaciji Državne geodetske uprave;
  + izvoru financiranja -
    - *opći prihodi* - prihodi za koje nije definirana namjena korištenja (porezi, prihodi od naknade za eksploataciju mineralnih sirovina i sl.)
    - *prihodi za posebne namjene* - prihodi čija namjena je definirana posebnim zakonima (• Komunalni doprinos iz kojeg se financira gradnja objekata i uređaja komunalne infrastruktutre. • Komunalna naknada

koristi se za održavanje komunalne infrastrukture • Spomenička renta

koristi se za zaštitu i očuvanje kulturnih dobara (parkovi, obnove fasada i krovova i sl). • Šumski doprinos iz kojeg se financira gradnja objekata i uređaja komunalne infrastrukture • Prihodi od zakupa državnog poljoprivrednog zemljišta mogu se koristiti za geodetsko katastarske izmjere, za podmirenje dijela stvarnih troškova u vezi s provedbom zakona, izgradnja i održavanje ruralne infrastrukture vezane za poljoprivredu i akvakulturu, poticajne mjere i sl. • Naknada za nezakonito izgrađene građevine se koriste se namjenski za izradu prostornih planova kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i/ili neopremljenih naselja prema programu koji donosi predstavničko tijelo.)

* + - *prihodi od pomoći* - prihodi ostvareni od drugih proračuna i ostalih subjekata unutar općeg proračuna. Ovo su namjenski prihodi i mogu se koristiti isključivo za financiranje rashoda za koje su namijenjeni.
    - *prihodi od prodaje ili zamjene nefinancijske imovine* – koriste se isključivo za kapitalna ulaganja i investicije
* *PLAN RAZVOJIH PROGRAMA* = je dokument sastavljen za trogodišnje razdoblje koji sadrži ciljeve i prioritete razvoja povezane sa programskom i organizacijskom klasifikacijom proračuna.

*JEDNO OD NAJVAŽNIJIH NAČELA PRORAČUNA JE DA ISTI MORA BITI URAVNOTEŽEN, ŠTO ZNAČI DA UKUPNA VISINA PLANIRANIH PRIHODA MORA BITI JEDNAKA UKUPNOJ VISINI PLANIRANIH RASHODA*

***4. STRUKTURA PRIHODA I PRIMITAKA***

4.1. Prihodi poslovanja

4.2. Prihodi od prodaje nefinancijske imovine

4.3. Primici od financijske imovine i zaduživanja

4.4. Raspoloživa sredstva iz prethodne godine

4.1. PRIHODI POSLOVANJA OBUHVAĆAJU:

a) **Prihodi od poreza** (porez i prirez na dohodak, porez na korištenje javnih površina, porez na promet nekretnina, porez na potrošnju, porez na tvrtku)

b) **Pomoći iz inozemstva i od subjekata unutar općeg proračuna** ( sredstva iz raznih fondova EU, te tekuće i kapitalne pomoći iz drugih proračuna državnih i županijskih te izvanproračunskih korisnika

c**) Prihodi od imovine** ( kamate, naknade za koncesije, prihodi od zakupa poljoprivrednog zemljišta i poslovnih prostora)

d) **Prihodi od upravnih i administrativnih pristojbi, pristojbi po posebnim propisima** (županijske gradske i općinske pristojbe i naknade, vodni doprinos, komunalni doprinos, komunalna naknada, naknada za održavanje groblja

e) **Prihod od prodaje proizvoda i robe te pruženih usluga, prihodi od donacija** (donacije fizičkih i pravnih osoba za provođenje posebnih programa)

4.2. PRIHODI OD PRODAJE NEFINANCIJSKE IMOVINE OBUHVAĆAJU:

a) Prihodi od prodaje nefinancijske imovine (zemljišta)

4.3. PRIHODI OD FINANCIJSKE IMOVINE I ZADUŽIVANJA OBUHVAĆAJU:

a) Primitci od zaduživanja (kredit)

4.4. RASPOLOŽIVA SREDSTVA IZ PRETHODNE GODINE OBUHVAĆAJU:

Višak /manjak koji proračun ostvari u prethodnoj godini.

Općinsko vijeće svake godine nakon usvajanja Izvješća o izvršenju proračuna donosi posebnu odluku o rasporedu rezultata poslovanja (višak ili manjak).

***VRSTE PRORAČUNSKIH PRIHODA***

**NAMJENSKI PRIHODI**

• Prihodi od prodaje imovine – isključivo za kapitalna ulaganja i investicije

• Prihodi od komunalnog doprinosa – gradnja objekata i uređaja komunalne infrastrukture

• prihod od komunalne i grobne naknade – za održavanje komunalne infrastrukture

**NENAMJENSKI PRIHODI** – porezi, zakupi, ostali prihodi koriste se za podmirenje materijalnih rashoda, javnih potreba, pokriće nedostatka komunalnih prihoda u održavanju komunalne infrastrukture prema programu održavanja.

***5. STRUKTURA RASHODA I IZDATAKA***

5.1. Rashodi poslovanja

5.2. Rashodi za nabavu ne financijske imovine

5.3. Izdaci za financijsku imovinu i otplatu zajmova.

5.1. RASHODI POSLOVANJA OBUHVAĆAJU:

a) Rashodi za zaposlene čine rashodi za plaće, doprinose i ostala materijalna prava zaposlenih. Općina trenutno ima zaposlenih: zamjenik općinskog načelnika, dva službenika na puno radno vrijeme. Rashode za zaposlene čine i plaće zaposlenih na javnim radovima koje se financiraju iz sredstava Hrvatskog zavoda za zapošljavanje.

b) Materijalni rashodi- obuhvaćaju rashode za usluge (tekuće i investicijsko održavanje komunalne infrastrukture, rashodi za energiju, usluge telefona, pošte, promidžbe i informiranje, računalne i druge usluge, sitni inventar, druge komunalne usluge, reprezentaciju).

c) Financijski rashodi obuhvaćaju obveze na ime kredita te rashode za bankarske usluge i usluge platnog prometa.

d) Rashodi za subvencije obuhvaćaju subvencije Dječjem vrtiću Kalnički jaglac, te poljoprivrednicima, obrtnicima i trgovačkim društvima.

e) Pomoći dane u inozemstvo i unutar općeg proračuna obuhvaćaju sufinanciranje osnovnoškolskog programa.

f) Naknade građanima i kućanstvima obuhvaćaju pomoći iz socijalnog programa (sufinanciranje smještaja djece u dječje vrtiće, pomoć za novorođeno dijete, pomoć stanovanja, gerantodomaćica).

g) Ostali rashodi obuhvaćaju tekuće donacije udrugama, vatrogascima, vjerskoj zajednici te kapitalne donacije trgovačkim društvima u vlasništvu Općine za kapitalna ulaganja.

5.2. RASHODI ZA NABAVU NEFINACIJSKE IMOVINE

a) Rashodi za nabavu neproizvedene dugotrajne imovine obuhvaćaju sredstva za otkup zemljišta za izgradnju razvojnih projekata

b) Rashodi za nabavu proizvede dugotrajne imovine obuhvaćaju

- rashode za nabavu građevinskih objekata (investicije predviđene programom gradnje)

- rashode za nabavu postrojenja i opreme (nabava informatičke i druge opreme, opremanje Vilhemove kuće, Zdravstvene ambulante, Pastoralnog centra).

c) Rashode za nematerijalnu proizvedenu imovinu (projektna dokumentacija).

5.3. IZDACI ZA FINANCIJSKU IMOVINU I OTPLATE ZAJMOVA obuhvaćaju

- sredstva za otplatu kredita za projekte financirane iz sredstava EU, rekonstrukcija nerazvrstane ceste NC 01 i rekonstrukcija – uređenje Trga Stjepana Radića u Kalniku.

***VRSTE PRORAČUNSKIH RASHODA***

**ZADANI obvezni RASHODI** (otplate kredita, predškolski odgoj, osnovnoškolsko obrazovanje, izgradnja, održavanje objekata komunalne infrastrukture, protupožarna zaštita, vatrogastvo, izrada prostornih planova, plaće i materijalni rashodi stručnih tijela).

**OSTALI fakultativni RASHODI** (redovan rad udruga u kulturi i sportu, manifestacije, socijalni programi, srednje školsko i visoko obrazovanje, potpore, poticaji, subvencije).

**III. PRORAČUN OPĆINE KALNIK ZA 2020. GODINU**

**I PROJEKCIJE ZA 2021. I 2022. GODINU**

**PRIHODI I PRIMICI**

Ukupni prihodi Proračuna za 2020. godinu iznose 19.400.000, pri čemu prihodi poslovanja 19.300.000 i prihodi od prodaje nefinancijske imovine 100.000.

Prihodi poslovanja odnose se na:

1. Prihodi od poreza u iznosu 2.610.000 kuna, od čega:

* porez na dohodak 2.500.000, sukladno Zakonu o financiranju jedinica lokalne i područne (regionalne) samouprave prihodi od poreza na dohodak planiraju se iz osnovne raspodjele 750.000, te iz fiskalnog izravnanja 1.750.000,
* porez na imovinu 100.000 (porez na kuće za odmor, porez na korištenje javnih površina, porez na promet nekretnina),
* porez na robu i usluge 10.000 (porez na potrošnju, porez na tvrtku – dugovanja s obzirom je Zakonom o lokalnim porezima od 2017. ukinut;

1. Prihodi od pomoći iz inozemstva i od subjekata unutar općeg proračuna u iznosu 16.149.000, od čega:

* pomoći proračunu iz drugih proračuna 5.734.500,
* pomoći od izvanproračunskih korisnika 600.000, Hrvatski zavod za zapošljavanje program javnih radova i stručno osposobljavanje, Fond za zaštitu okoliša i energetsku učinkovitost program obnovljivih izvora energije,
* pomoći iz državnog proračuna temeljem prijenosa EU sredstava 9.814.500, projekti kandidirani za financiranje iz EU sredstava;

1. Prihodi od imovine u iznosu 116.000, od čega:

* prihodi od financijske imovine 1.000, kamate na depozite po viđenju i zatezne kamate,
* prihodi od nefinancijske imovine 115.000, najam, zakup, naknada za eksploataciju mineralnih sirovina, naknada za nezakonitu gradnju;

1. Prihodi od upravnih i administrativnih pristojbi i pristojbi po posebnim propisima i naknada u iznosu 405.000 kuna, od čega:

* upravne i administrativne pristojbe i naknade 150.000, grobna naknada, naknada za uslugu ukopa, naknada za radove na groblju, naknada za dodjelu grobnog mjesta i ostale naknade,
* prihodi po posebnim propisima 35.000, vodni doprinos (gradnja građevina kojega obračunavaju i naplaćuju Hrvatske vode JLS pripada 8% naplaćenog doprinosa), doprinos za šume, HT naknada za pravo puta, ostali prihodi za posebne namjene,
* komunalni doprinosi i naknade 220.000, komunalni doprinos i komunalna naknada;

1. Prihodi od donacija pravnih i fizičkih osoba u iznosu 15.000;
2. Prihodi od kazni i upravnih mjera 5.000,00kuna.

Prihodi od prodaje ili zamjene nefinancijske imovine iznose 100.000 kuna.

**RASHODI I IZDACI**

Ukupni rashodi i izdaci Proračuna za 2019. godinu predlažu se u iznosu 19.400.000, a uključuju rashode poslovanja u visini 3.591.300 rashode za nabavu nefinancijske imovine 10.148.700 i izdatke za financijsku imovinu i otplate zajmova 5.660.000 kuna.

Rashodi poslovanja svih tijela Općine Kalnik u iznosu 3.591.300 odnose se na:

Rashodi za zaposlene u iznosu 399.000 (zamjenik općinskog načelnika, Jedinstveni upravni odjel, javni radovi),

Materijalni rashodi u iznosu 1.571.000,

Financijski rashodi u iznosu 95.000,

Subvencije u iznosu 450.000,

Pomoći dane u inozemstvo i unutar općeg proračuna 10.000,

Naknade građanima i kućanstvima na temelju osiguranja i druge naknade 234.000,

Ostali rashodi 832.300 (tekuće donacije, kapitalne donacije i pomoći).

Rashodi za nabavu nefinancijske imovine planirani su sa 10.148.700 kuna, a temelje se na Planu razvojnih programa gdje su planirani rashodi vezani uz provođenje investicija, razrađeni po programima i korisnicima Proračuna. Odnose se na:

a. Materijalna imovina – prirodna bogatstva (zemljišta) 450.000,

b. Građevinski objekti 5.990.000,

c. Postrojenja i oprema 325.000,

d. Nematerijalna proizvedena imovina - projektna dokumentacija i programi 908.700,

e. Dodatna ulaganja na građevinskim objektima 2.450.000,

f. Dodatna ulaganja za ostalu nefinancijsku imovinu 25.000.

Izdaci za financijsku imovinu i otplate zajmova u iznosu 5.660.000 odnose se na:

- povećanje udjela u trgovačkim društvima u iznosu 50.000

- otplata glavnice primljenog kratkoročnog kredita u iznosu 5.610.000

POSEBNI DIO PRORAČUNA

U okviru Razdjela 001 – Predstavnička i izvršna tijela, planirani su rashodi u iznosu 6.317.300, a odnose se na rad predstavničkih i izvršnih tijela, mjesne samouprave i radnih tijela a uključuju redovnu djelatnost, otplatu kredita, izvanredne i nepredviđene rashode, rad političkih stranaka, informiranje i odnose s javnošću, dan općine, članarine, sponzorstva i donacije, elementarne nepogode te povećanje temeljnog kapitala trgovačkim društvima.

U okviru Razdjela 002 - Jedinstveni upravni odjel, planirani su rashodi u iznosu 13.082.700, a odnose se na sljedeće programe:

Program - Djelatnost Jedinstvenog upravnog odjela (redovni poslovi, nabava opreme upravnog odjela, javni radovi) 449.000

Program - Održavanje komunalne infrastrukture 530.000

Program - Gradnja objekata i uređaja komunalne infrastrukture 7.300.000

Program – Prostornog uređenja i unapređenja stanovanja 2.110.000

Program - Javne potrebe u kulturi i razvoju organizacija civilnog društva 683.700

Program - Javne potrebe u predškolskom odgoju 565.000

Program - Javne potrebe u osnovnom školstvu 54.000

Program - Javne potrebe u socijalnoj skrbi 76.000

Program - Javne potrebe u sportu 1.180.000

Program - Javne potrebe u protupožarnoj i civilnoj zaštiti 120.000

Program – Javne potrebe za obavljanje djelatnosti HGSS 15.000.

**PLAN RAZVOJNIH PROGRAMA**

Plan razvojnih programa iznosi 10.368.700, a sadrži planirane rashode na nefinancijskoj imovini u iznosu 10.148.700 i plan kapitalnih pomoći i donacija u iznosu 220.000 s iskazanim izvorima prihoda za izvedbu programa.

**PROJEKCIJE PRORAČUNA OPĆINE KALNIK ZA 2020. I 2021. GODINU**

Projekcijama ukupni prihodi/primici i rashodi/izdaci za 2021. godinu iznose 25.200.000, a za 2022. godinu 26.900.000.

Planiran je nastavak gradnje komunalne infrastrukture, izrada projektne dokumentacije, razvoj projekata u kulturi i ruralnom turizmu.

**IV. KONTAKT I OSTALE INFORMACIJE**

Općinski načelnik: Mladen Kešer

Adresa: Općina Kalnik

Trg Stjepana Radića 5, Kalnik

48267 Orehovec

*Telefon: 048/ 857-250*

*e-mail:* [*opcina-kalnik@kalnik.hr*](mailto:opcina-kalnik@kalnik.hr)

*internetska stranica: www.kalnik.hr*

*Radno vrijeme: od ponedjeljka do petka od 08:00 do 16:00*

Izradila: Općinski načelnik:

Jasmina Žibrin, dipl.oec. Mladen Kešer, bacc.ing.agr.